CELEX: 31984R3518
Language: el
Date: 1984-12-13 00:00:00
Title: Κανονισμός (ΕΟΚ) αριθ. 3518/84 της Επιτροπής της 13ης Δεκεμβρίου 1984 σχετικά με την κατάταξη εμπορευμάτων στη διάκριση 87.02 Α Ι β) του κοινού δασμολογίου

Avis juridique important

|

31984R3518

Κανονισμός (ΕΟΚ) αριθ. 3518/84 της Επιτροπής της 13ης Δεκεμβρίου 1984 σχετικά με την κατάταξη εμπορευμάτων στη διάκριση 87.02 Α Ι β) του κοινού δασμολογίου  

Επίσημη Εφημερίδα αριθ. L 328 της 15/12/1984 σ. 0010 - 0011 Φινλανδική ειδική έκδοση: Κεφάλαιο 2 τόμος 4 σ. 0048  Ισπανική ειδική έκδοση: Κεφάλαιο 02 τόμος 13 σ. 0006  Σουηδική ειδική έκδοση: Κεφάλαιο 2 τόμος 4 σ. 0048  Πορτογαλική ειδική έκδοση : Κεφάλαιο 02 τόμος 13 σ. 0006 

***** ΚΑΝΟΝΙΣΜΟΣ (ΕΟΚ) αριθ. 3518/84 ΤΗΣ ΕΠΙΤΡΟΠΗΣ  της 13ης Δεκεμβρίου 1984  σχετικά με την κατάταξη εμπορευμάτων στη διάκριση 87.02 Α Ι β) του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως το άρθρο 3,  Εκτιμώντας:  ότι οι διατάξεις είναι απαραίτητες για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου όσον αφορά την κατάταξη των αυτοκινήτων οχημάτων με κινητήρα εσωτερικής καύσεως, κυλινδρισμού 2 977 κυβικών εκατοστών, τα οποία, κυρίως μεταξύ άλλων, διαθέτουν:  - δύο θέσεις, για τον οδηγό και έναν επιβάτη,  - και, πίσω από τις θέσεις αυτές, ωφέλιμο χώρο με πλάγια παράθυρα προς τον οποίο υπάρχει πρόσβαση, μέσω οπίσθιας πόρτας, και μέσα στον οποίο διακρίνονται δύο εσοχές για τους οπίσθιους τροχούς, πλάτους 20 εκατοστών περίπου, με ελικωτά διατρήματα, με σκοπό να τοποθετηθούν καθίσματα·  ότι το Κοινό Δασμολόγιο, που έχει προσαρτηθεί στον κανονισμό (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3400/84 (4), κατατάσσει στη διάρκιση 87.02 Α όλες τις αυτοκίνητες άμαξες για τη μεταφορά επιβατών, συμπεριλαμβανομένων των αμαξών μεικτής μεταφοράς και στη διάκριση 87.02 Β τις αυτοκίνητες άμαξες για τη μεταφορά εμπορευμάτων·  ότι οι κλάσεις αυτές μπορούν να ληφθούν υπόψη για την κατάταξη του εν λόγω εμπορεύματος·  ότι οι επεξηγηματικές σημειώσεις του Κοινού Δασμολογίου, στη διάρκιση 87.02 Α, καθορίζουν ότι τα οχήματα μεικτής μεταφοράς διακρίνονται από τα οχήματα για τη μεταφορά εμπορευμάτων λόγω διαφόρων χαρακτηριστικών, εκ των οποίων τα κυριώτερα είναι ότι πίσω από το κάθισμα του οδηγού υπάρχουν παράθυρα και καθίσματα πτυσσόμενα ή κινητά, ή υπάρχει ειδική πρόβλεψη για να τοποθετηθούν·  ότι τα παραπάνω αυτοκίνητα, ένεκα των χαρακτηριστικών τους, χρησιμοποιούνται σαν αυτοκίνητα μεικτής χρήσης και σαν τέτοια πρέπει να καταταχθούν στη διάκριση 87.02 Α Ι β)·  ότι τα μέτρα πο προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα αυτοκίνητα οχήματα με κινητήρα εσωτερικής καύσεως, κυλινδρισμού 2 977 κυβικών εκατοστών, τα οποία, κυρίως μεταξύ άλλων, διαθέτουν:  - δύο θέσεις, για τον οδηγό και έναν επιβάτη,  - και, πίσω από τις θέσεις αυτές, ωφέλιμο χώρο με πλάγια παράθυρα προς τον οποίο υπάρχει πρόσβαση, μέσω οπίσθιας πόρτας, και μέσα στον οποίο διακρίνονται δύο εσοχές για τους οπίσθιους τροχούς, πλάτους 20 εκατοστών περίπου, με ελικωτά διατρήματα, με σκοπό να τοποθετηθούν καθίσματα·  πρέπει να κατατάσσονται στην ακόλουθη διάκριση του Κοινού Δασμολογίου:  87.02 Άμαξαι αυτοκίνητοι, παντός κινητήρος, δια την μεταφοράν προσώπων (συμπεριλαμβανομένων και των δι' αυτοκινητιστικούς αγώνας τοιούτων ως και των ηλεκτροκινήτων λεωφορείων) ή εμπορευμάτων:  Α. Δια την μεταφοράν προσώπων, συμπεριλαμβανομένων και των αμαξών μεικτής μεταφοράς:  Ι. Μετά κινητήρος εκρήξεως ή εσωτερικής καύσεως:  β) Λοιπαί.  Άρθρο 2  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Δεκεμβρίου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 191 της 19. 7. 1984, σ. 1.  (3) ΕΕ αριθ. L 172 της 22. 7. 1968, σ. 1.  (4) ΕΕ αριθ. L 320 της 10. 12. 1984, σ. 1.